laion/Wikipedia-Exotic huggingface dataset:
קן בארלו

קנת' בארלו (באנגלית: Kenneth Barlow; נולד ב-20 בספטמבר 1964 באינדיאנפוליס, אינדיאנה) הוא כדורסלן אמריקני, ששיחק באיטליה, יוון ובמכבי תל אביב. בארלו נולד באינדיאנפוליס, אינדיאנה שבארצות הברית. בשנים 1982 - 1986 למד ושיחק באוניברסיטת נוטרדאם, כשבשתי עונותיו האחרונות שימש כקפטן הקבוצה. הוא קלע בשורות הקבוצה 1342 נקודות, והתבלט כריבאונדר וכחוסם. נבחר בשנת 1986 בסיבוב הראשון בדראפט ה-NBA במקום 23 על ידי לוס אנג'לס לייקרס. הלייקרס העבירו את זכות הרכישה לאטלנטה הוקס, אך בארלו לא שיחק בסופו של דבר ב-NBA והחל קריירה באירופה. קבוצתו הראשונה באירופה הייתה טרסר מילאנו. בעונה הראשונה והיחידה שלו בקבוצה הוא זכה איתה באליפות איטליה, גביע המדינה ובבגביע אירופה לאלופות. מילאנו ניצחה במשחק הגמר שהתקיים בלוזאן את מכבי תל אביב בתוצאה 69:71, כשבארלו קלע 18 נקודות. כעבור עונה הצטרף למכבי תל אביב, ובסך הכל שיחק במסגרתה 3 עונות, קלע 968 נקודות בליגה הישראלית, 867 נקודות באירופה, וזכה עם מכבי בשלוש אליפויות ישראל ובשני גביעי המדינה. בשנים 1988 ו-1989 הגיע עם הקבוצה לגמר גביע אירופה לאלופות אך הקבוצה לא זכתה בגביע בעקבות הפסד נוסף למילאנו, והפסד ליוגופלסטיקה ספליט. ב-1990 החל לשחק בפאוק סלוניקי היוונית, וזכה איתה בתואר אירופי נוסף: גביע אירופה למחזיקות גביע בשנת 1991. כמו כן זכתה הקבוצה באליפות יוון ב-1992. לאחר 3 עונות עבר לשחק בקבוצות שונות באיטליה: רג'יו קלבריה, בנטון טרוויזו, אולימפיה פיסטויה, מונטקטיניטרמה, דינמו סאסארי, וליבורנו. בשנת 2002 פרש ממשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket קלעי כל הזמנים באתר מנהלת ליגת העל אמיר בוגן, לאן נעלמו כוכבי העבר - קן בארלו, באתר ynet, 14 באוגוסט 2005 מערכת וואלה! ספורט‏, קני בארלו: "היו למכבי תל אביב ומילאנו קרבות אדירים", באתר וואלה, 14 באפריל 2014 גביע מכסף שווה זהב, רון עמיקם באתר nrg מעריב, 14 באפריל 2000
פרס גלובוס הזהב לשחקן הטוב ביותר - סרט מוזיקלי או קומדיה

פרס גלובוס הזהב לשחקן הטוב ביותר בסרט - מוזיקלי או קומדיה הוענק לראשונה על ידי איגוד העיתונאים הזרים בהוליווד כקטגוריה נפרדת בשנת 1951. לפני כן, היה פרס אחד עבור "השחקן הטוב ביותר בסרט" אבל הפיצול הביא להכרה גם בקטגוריית הדרמה. הערות: "†" מציין ביצוע זוכה פרס אוסקר. "‡" מציין ביצוע המועמד לפרס אוסקר באותה השנה. "$" מציין שחקן מועמד לאוסקר אשר מועמד בגין פרויקט אחר. 10 מועמדויות ג'ק למון 9 מועמדויות ג'וני דפ 8 מועמדויות וולטר מתאו 6 מועמדויות דסטין הופמן 5 מועמדויות ג'ים קארי קרי גרנט סטיב מרטין רובין ויליאמס 4 מועמדויות מייקל קיין רוברט דה נירו יו גרנט דני קיי קווין קליין ביל מארי ג'ק ניקולסון פיטר או'טול פיטר סלרס ג'ון טרבולטה 3 מועמדויות וורן בייטי ניקולס קייג' בילי קריסטל ג'ף דניאלס אלברט פיני ראיין גוסלינג טום הנקס בוב הופ מרצ'לו מסטרויאני דאדלי מור אדי מרפי חואקין פיניקס פטריק סווייזי 2 מועמדויות אלן אלדה וודי אלן פרד אסטר כריסטיאן בייל אנטוניו בנדרס ג'ק בלאק מל ברוקס בינג קרוסבי טום קרוז מאט דיימון דני דה ויטו מייקל דאגלס ריצ'רד דרייפוס קולין פארל קלארק גייבל ג'יימס גארנר ריצ'רד גיר פול ג'יאמטי ברנדן גליסון ג'וזף גורדון-לוויט צ'ארלס גרודין ג'ורג' המילטון רקס הריסון צ'רלטון הסטון יו ג'קמן נייתן ליין הרולד לויד לי מרווין ג'יימס מייסון יואן מקגרגור דייוויד ניבן אל פאצ'ינו רוברט פרסטון ברט ריינולדס טים רובינס אלברטו סורדי קווין ספייסי בילי בוב תורנטון ג'ין ויילדר ;3 זכיות ג'ק למון (2 ברציפות) רובין ויליאמס ;2 זכיות מייקל קיין דני קיי דאדלי מור ג'ק ניקולסון סשה ברון כהן (על אותה דמות; כ"בוראט") פרס אוסקר לשחקן הטוב ביותר פרס גלובוס הזהב לשחקן הטוב ביותר - סרט דרמה אתר האינטרנט הרשמי של פרס גלובוס הזהב לשחקן הטוב ביותר - סרט מוזיקלי או קומדיה
ויקיפדיה הפינית

ויקיפדיה הפינית היא הגרסה בשפה הפינית של ויקיפדיה, מיזם המופעל על ידי קרן ויקימדיה. נכון ליולי 2019, ויקיפדיה הפינית מדורגת במקום ה-23 במספר הערכים בדירוג כל הוויקיפדיות בעולם. ויקיפדיה זו היא האנציקלופדיה היחידה בפינית אשר תמיד מעודכנת. נכון ל-27 בספטמבר 2024 ישנם בוויקיפדיה הפינית 580,793 ערכים ו-1,558 משתמשים פעילים. הפרויקט של ויקיפדיה הפינית החל בסוף 2002, אולם לא התקדם בצורה משמעותית עד שנת 2003. מהירות הפיתוח סייע במקצת בצמיחת ויקיפדיה הפינית, לאחר שדרוג תוכנת מדיה ויקי לרמה III בסוף נובמבר 2003, וויקיפדיה הפינית המשיכה לעלות בהתמדה עד לשנת 2004. על אף המספר הקטן של דוברי פינית כשפת אם, והמספר הגבוה של הפינים הדוברים גם אנגלית, נכון להיום ויקיפדיה הפינית היא ה-23 בגודלה בעולם עם מעל ל-463,000 ערכים. היחס בין ויקיפדיה הפינית לבין מספר דוברי השפה הפינית, הוא ה-16 בגודלו, עם 82.2 ערכים לכל 1,000 דוברי פינית. נתונים אלו מתבססים על ההערכה כי מספר דוברי הפינית בעולם הוא 5,009,390. ב-2013 המהימנות של ויקיפדיה הפינית נבדקה על ידי העיתון הלסינגין סנומט. במחקר נבדקו איכותם של 134 ערכים אקראיים, ועל פי התוצאות 70% מהערכים היו מדויקים. ספטמבר 2002 - 1,000 ערכים אפריל 2004 - 5,000 ערכים 9 בפברואר 2005 - 15,000 ערכים 21 בפברואר 2006 - 50,000 ערכים 11 בפברואר 2007 - 100,000 ערכים 4 בפברואר 2008 - 150,000 ערכים 12 באפריל 2009 - 200,000 ערכים 24 בספטמבר 2010 - 250,000 ערכים 26 ביוני 2012 - 300,000 ערכים 9 ביולי 2014 - 350,000 ערכים 29 באוגוסט 2016 - 400,000 ערכים מדיה וקבצים בנושא ויקיפדיה הפינית בוויקישיתוף אתר האינטרנט הרשמי של ויקיפדיה הפינית (בפינית) רשימת כל הוויקיפדיות בעולם Koistinen, Olavi (5 בדצמבר 2013). "World's largest study on Wikipedia: Better than its reputation". Helsingin Sanomat. נבדק ב-9 בדצמבר 2013. {{cite web}}: (עזרה) All Wikipedias ordered by number of articles. List of Wikipedias by speakers per article Koistinen, Olavi (30 בנובמבר 2013). "HS selvitti: Näin luotettava Wikipedia on" (בפינית). Helsingin Sanomat. נבדק ב-9 בדצמבר 2013. {{cite web}}: (עזרה) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
שחמט (שיר)

שחמט הוא שיר אנטי-מלחמתי עברי מאת חנוך לוין. השיר הולחן בידי אלכס כגן ונכלל בקברט הסאטירי "את ואני והמלחמה הבאה", שהוצג לראשונה באוגוסט 1968, כשנה לאחר מלחמת ששת הימים. בכל כתבי חנוך לוין נכלל השיר בקובץ "מה אכפת לציפור", שנדפס לראשונה ב-1987. השיר התפרסם בביצועה של חוה אלברשטיין, ולאחר מכן זכה לביצועים נוספים. השיר מדבר לכאורה על משחק השחמט, שבו ”חַיָּל שָׁחֹר מַכֶּה חַיָּל לָבָן” ו”חַיָּל לָבָן מַכֶּה חַיָּל שָׁחֹר” (שורות החוזרות בכל אחד משלושת בתיו הראשונים של השיר) אך למעשה מותח ביקורת על השליטים השולחים את החיילים לקרב תוך שהם אדישים לגורלם - בזמן הקרב ”הַמֶּלֶךְ מְשַׂחֵק עִם הַמַּלְכָּה” (שורה זו מסיימת כל אחד משלושת בתיו הראשונים של השיר). הבית הרביעי והאחרון מציג את סופו הטרגי של הקרב: לְאָן הָלַךְ יַלְדִּי, יַלְדִּי הַטּוֹב לְאָן? נָפְלוּ חַיָּל שָׁחֹר, חַיָּל לָבָן. לֹא יַחֲזֹר אָבִי, אָבִי לֹא יַחֲזֹר. וְאֵין חַיָּל לָבָן וְאֵין שָׁחֹר. בְּכִי בַּחֲדָרִים וּבַגַּנִּים שְׁתִיקָה; עַל לוּחַ רֵיק רַק מֶלֶךְ וּמַלְכָּה. חוקרת הספרות זהבה כספי ציינה שבשיר זה לוין לא ערער עדיין על צדקת המלחמה, אלא יצא נגד הגלוריפיקציה של מלחמות בכלל: "הבנים מקוננים על אבותיהם המתים, האמהות מקוננות על בניהן שנפלו, ורק המלך והמלכה ממשיכים לשחק על לוח ריק. אין כאן צדק, טוב או רע. צבעיהם של כלי המשחק בשחמט — הלבן והשחור — אינם מסמלים ערכים מנוגדים של טוב ורע." הביצוע המקורי של השיר היה בידי משתתפי "את ואני והמלחמה הבאה": שפרה מילשטיין, רמי פלג, בת-שבע צייזלר וגד קינר. בשנת 1970 התפרסם השיר בלחן זהה לזה ששימש בקברט, בביצועה של חוה אלברשטיין, באלבומה משירי ארץ אהבתי. כעשרים שנה מאוחר יותר, בשנת 1989, שר אבי טולדנו את השיר בלחן שהוא חיבר ובעיבוד של אילן וירצברג, באלבומו "אבי טולדנו שר חנוך לוין". בסוף 2013 יצא השיר כסינגל עם לחנו וביצועו של יהודה פוליקר, ובשנת 2014 נכלל השיר באלבומו של פוליקר, "מוזיאון החלומות". באותה שנה נכלל השיר, בביצועה של דניאלה ספקטור ובלחן המקורי, גם באלבום "שרות חוה אלברשטיין". השיר זכה לביצועים נוספים, בהם של רונה קינן וגלית מור. מילות השיר "שחמט" באתר שירונט שחמט, הטקסט המלא, באתר חנוך לוין שחמט, בביצוע יהודה פוליקר מילות השיר שחמט - באתר "הספריה החדשה" איתמר זהר, השיר של יום הזיכרון: גלגוליו של השיר "שחמט" מאת חנוך לוין, באתר הארץ, 28 באפריל 2017 זהבה כספי, ‏הפטריוט בשירותה של מלכת אמבטיה: מלחמת ששת הימים ביצירתו של חנוך לוין, ישראל 13, 2008, עמ' 255 שחמט - שחזור של הביצוע המקורי, באתר YouTube "שחמט" בביצועו של אבי טולדנו, בערוץ YouTube של אבי טולדנו יהודה פוליקר מעדכן את חנוך לוין בסינגל חדש, באתר nrg‏, 18 בנובמבר 2013 "שחמט" בביצועו של יהודה פוליקר, בערוץ YouTube של יהודה פוליקר "שחמט" בביצועה של דניאלה ספקטור, בערוץ YouTube של "עבודה עברית"
עקב מסורג

עקב מסורג (שם מדעי: Morphnarchus princeps) הוא מין של דורס יום בינוני החי בטבע באמריקה הדרומית והוא המין היחיד בסוגו. תפוצת העקב במדינות: קולומביה, קוסטה ריקה, אקוודור, פנמה ופרו. הוא מצוי בעיקר ביערות גשם לחים וביערות הרריים. זהו עקב שחור עם חזה מפוספס בקווים שחורים והפנים והרגליים צהובות. אורכו 388–364 ס"מ ומשקלו 1 ק"ג. הנקבות גדולות מהזכרים. העקב הוא צייד יומי הניזון מחיות קטנות ברחבי היער ובמרומי ההרים לרבות מיני יונקים, עופות, צפרדעים, זוחלים ומחרקים גדולים. העקב חוטף את טרפו במהירות והורגו עם טפריו. מדיה וקבצים בנושא עקב מסורג בוויקישיתוף עקב מסורג, באתר ITIS (באנגלית) עקב מסורג, באתר NCBI (באנגלית) עקב מסורג, באתר Animal Diversity Web (באנגלית) עקב מסורג, באתר GBIF (באנגלית) עקב מסורג באתר הרשימה האדומה של IUCN
יארלסברג

יארלסברג (בנורווגית: Jarlsberg) היא גבינה חצי קשה מחלב פרות שמקורה בנורווגיה. גבינת יארלסברג היא גבינה שצבעה צהוב ועטופה בקליפת שעווה צהובה גם כן. טעמה עדין, נקי ועשיר, מעט מתוק ואגוזי. הגבינה משמשת לאכילה ולבישול. היא מיושנת שנה אחת לפחות ומאופיינת בחורים בינוניים עד גדולים שמקורם בפעילות הבקטריה Propionibacterium freudenreichii. מיוצרת בדרך כלל בגלגל של כ-10 קילוגרם שקוטרו 33 סנטימטר וגובהו כ-10 סנטימטר. באמצע המאה ה-19 החל חוואי בשם אנדרס לארסן באקה לייצר גבינה בכפר וול שבמחוז יארלסברג ולארוויקס (היום וסטפולד), כ-80 קילומטרים מדרום לאוסלו. הגבינה שייצר הייתה דומה מאוד לאמנטל, אותה הביאו לאזור יצרנים שווייצרים בין 1830–1840. גבינה זו תועדה לראשונה בדוח השנתי של מחוז יארלסברג ולארוויק בשנת 1855. לאחר כמה שנים הגבינה נעלמה מן השוק. גבינת יארלסברג מודרנית פותחה בשנת 1956 על ידי אולה מרטין יסטגארד מהמכון לחלב באוניברסיטה החקלאית של נורווגיה (היום האוניברסיטה למדעי החיים). המתכון פותח על בסיס נוסחה של יצרני גבינה שווייצריים שהגיעו לנורווגיה באותה תקופה. "יארלסברג" הוא סימן מסחר רשום של חברת טינה (Tine), יצרנית מוצרי החלב הגדול בנורווגיה, מאז שנת 1972. נוסחת הייצור היא סוד מסחרי. טינה היא גם יצרנית היארלסברג הגדולה בעולם, וגבינה זו מהווה 80% מהייצוא שלה. לטינה חברות בת (בארצות הברית, הממלכה המאוחדת ועוד) הפועלות בשם נורסלנד (Norseland) ומייצרות יארלסברג. הגבינה מיוצרת גם על ידי חברת Alpine Cheese באוהיו שבארצות הברית ועל ידי חברת Dairygold באירלנד, על פי רישיונות מטינה. גבינה שווייצרית מדיה וקבצים בנושא יארלסברג בוויקישיתוף אתר האינטרנט הרשמי של יארלסברג גבינות חצי קשות
קתרינה וודוויל

קתרינה וודוויל (באנגלית: Katherine Woodville או Wydville) דוכסית בקינגהאם, (1458 – 18 במאי 1497) הייתה אשת אצולה אנגלית מימי הביניים. קתרינה הייתה גיסתו של אדוארד הרביעי, מלך אנגליה, ואשתו של הנרי סטאפורד, הדוכס השני מבקינגהאם. קתרינה הייתה בתם של הברון ריצ'רד וודוויל וז'אקטה מלוקסמבורג, וככל הנראה הייתה הצעירה מבין 15 ילדיהם. אחותה הבכורה אליזבת כבר הייתה בעת לידתה נשואה לסר ג'ון גריי ואמא לשניים. מעט מאוד ידוע על ילדותה של קתרינה, שככל הנראה גדלה והתחנכה ביחד עם אחותה מרי, המבוגרת ממנה בשנתיים. ייתכן שקתרינה הייתה נשארת בת אצולה אלמונית ממעמד נמוך ונישאת בהתאם, אילולי נישואיה של אחותה אליזבת לאדוארד הרביעי בשנת 1464, לאחר שהתאלמנה מבעלה במהלך מלחמת השושנים. אדוארד הרביעי דאג לקדם את בני משפחתו, בין השאר על ידי נישואי כמה מהאחים לבית וודוויל למשפחות האצולה. מעט לפני הכתרתה של אליזבת למלכה ב-1465, נישאה קתרינה בת השש להנרי סטפורד, דוכס בקינגהאם בן ה-11. לפי דומיניק מנצ'יני, הדוכס הצעיר התרעם על הנישואים למישהי ממעמד נמוך משלו. לאחר נישואי אדוארד ואליזבת, הועברו הנרי, עם אשתו קתרינה ואחיו הצעיר לחסותה של המלכה. בשנת 1473, בגיל 17, קיבל הנרי את סמכויות תפקידו כדוכס בקינגהאם באופן רשמי, ועבר עם קתרינה לאחוזתם. נראה שהדוכס הצעיר לא היה מקורב במיוחד למלך, שכן הוא הוזמן לבירה לעיתים רחוקות בלבד ושהה רוב הזמן באחוזתו. לזוג היו 5 ילדים: אדוארד סטאפורד, הדוכס השלישי מבקינגהאם (1478–1521), הוצא להורג על ידי הנרי השמיני, מלך אנגליה אליזבת סטאפורד (נפטרה ב-1532), רוזנת סאסקס הנרי סטאפורד (1479–1522/1523), רוזן וילטשייר האמפרי סטאפורד (נולד ומת בילדותו ב-1480) אן סטאפורד (1483–1544), דוכסית האנטינגדון לאחר מותו של אדוארד הרביעי, היה הנרי סטפורד דמות מפתח במהומה סביב ניסיונו של אחי המלך המנוח, ריצ'רד דוכס יורק, להכתיר את עצמו למלך אנגליה על חשבון אחייניו, הנסיכים שבמצודה – בניה של אליזבת וודוויל. דוכס בקינגהאם תמך בתחילה בריצ'רד והיה יד ימינו, אך מאוחר יותר מסיבות לא ברורות, פנה כנגדו. הדוכס נעצר והוצא להורג בנובמבר 1483, עם עלייתו של ריצ'רד השלישי לשלטון. הדוכסית ובנה הצעיר הנרי נתפסו נלקחו ללונדון. מעמדה של קתרינה השתנה פעם נוספת עם ניצחונו של הנרי השביעי על ריצ'רד השלישי בקרב בוסוורת'. קתרינה נישאה לג'ספר טיודור, דודו של המלך החדש, שהוכתר לדוכס בדפורד. המשטר החדש חנן את דוכס בקינגהאם המנוח, והעניק לקתרינה את זכויותיה ואת חלקה בצוואת בעלה. הסכום הלא מבוטל שהגיע לידיה ביסס את מעמדו של בעלה כנציגו של המלך בווילס. ג'ספר טיודור נפטר ב-21 בדצמבר 1495. בצוואתו הזכיר את קתרינה במשפט יחיד, כבדרך אגב. לקתרינה וג'ספר לא היו ילדים משותפים. בשנת 1496 נישאה קתרינה בשלישית לריצ'רד וינגפילד, שהיה צעיר ממנה ב-12 שנים. וינגפילד עבד ככל הנראה בשירותה של הדוכסית לפני נישואיהם. השניים נישאו ללא אישור מלכותי, והקנס על כך לא שולם עד למותה של קתרינה בשנת 1497, והועבר לבנה הבכור אדוארד. אף על פי שנישא בשנית, זכר וינגפילד את אשתו הראשונה ובצוואתו ביקש לקיים מיסות למען נשמתה. קתרינה וודוויל היא מהדמויות שנעלמו מהתיעוד הספרותי וההיסטורי באופן יחסי. למרות זאת, היא הדמות הראשית ברומן ההיסטורי של סוזן היגנבות'ן "הכתר הגנוב" שיצא ב-2010, ונזכרת בקצרה ברומנים התקופתיים של פיליפה גרגורי "המלכה הלבנה", "המלכה האדומה" ו"הנסיכה הלבנה". מדיה וקבצים בנושא קתרינה וודוויל בוויקישיתוף מאמר על חייה של קתרינה (באנגלית)
עקב פלומביאוס

עקב פלומביאוס (שם מדעי: Cryptoleucopteryx plumbea) הוא מין של עוף דורס ממשפחת הנציים המצוי באמריקה הדרומית ואמריקה המרכזית. זהו המין היחידי בסוגו והוא קרוב משפחה של העקב. בעבר היה שייך לסוג Leucopternis. עקב זה מצוי במדינות: קולומביה, אקוודור, פנמה ופרו ביערות גשם לחים של שפילה. זהו עקב שחור שאורכו 33-37 ס"מ ומוטת כנפיו 71-79 ס"מ. הוא בעל מקור שחור ופנים כהות ועל זנבו פס לבן. העקב פעיל ביום ביערות הגשם וניזון מיצורים שהוא חוטף מהענפים. הוא מצוי בסכנת הכחדה עקב הפגיעה ביערות בהם הוא חי. מדיה וקבצים בנושא עקב פלומביאוס בוויקישיתוף עקב פלומביאוס, באתר ITIS (באנגלית) עקב פלומביאוס, באתר NCBI (באנגלית) עקב פלומביאוס, באתר Animal Diversity Web (באנגלית) עקב פלומביאוס, באתר GBIF (באנגלית) עקב פלומביאוס באתר הרשימה האדומה של IUCN
שחמט (פירושונים)

האם התכוונתם ל... שחמט – משחק לוח מט – מצב במשחק השחמט שבו אחד המלכים מאוים והוא אינו יכול לצאת מהאיום שחמט מתקדם – משחק שחמט שבו כל שחקן אנושי נעזר בתוכנת שחמט כדי לחקור את התוצאות האפשריות של מהלכיו ומהלכי היריב וריאציות של משחק השחמט: שחמט 360 – גרסה של משחק השחמט המשלבת משחק בלוח עגול שחמט 960 – גרסה אחרת לשחמט המקורי, שפותחה על ידי אלוף העולם בשחמט בובי פישר שחמט אומגה – וריאציית שחמט, העושה שימוש בלוח גדול יותר (10x10 עם עוד ארבע משבצות בצדדים) ושני כלים אגדתיים שחמט השתלות – וריאציית שחמט שבה שחקן שמכה כלי יריב, יכול בתורו "להשתיל" אותו בלוח בצבע שלו במקום להזיז כלי שחמט זוגות – וריאציית שחמט שמשוחקת על ידי ארבעה שחקנים שמחולקים לשני זוגות שחמט (שיר) – שיר מאת חנוך לוין
מייקל לנדי

מייקל ד. לנדי (באנגלית: Michael D. Lundy) הוא קצין בדימוס בדרגת לוטננט גנרל בצבא ארצות הברית. בתפקידו האחרון פיקד על המכללה לפיקוד ומטה של צבא ארצות הברית ושימש מפקד מרכז האימונים המשולב בפיקוד האימונים וההדרכה של צבא ארצות הברית. לנדי סיים ב-1987 לימודי תואר ראשון באוניברסיטת המדינה מקניסי בלואיזיאנה והתגייס לצבא. הוכשר כטייס מסוקי בל OH-58 קיואה והוצב כמפקד מחלקה בדיוויזיית החי"ר השלישית בגיבלשטאדט שבגרמניה המערבית. בתקופת מלחמת המפרץ צורפה מחלקתו לגדוד הרביעי של רגימנט הפרשים השני והשתתפה בפלישה לעיראק. לאחר המלחמה נותר בעיראק והשתתף בפעילות לביטחון הכורדים בצפון המדינה. שירת כעוזר קצין אג"ם, מפקד פלוגת מפקדה ומפקד פלוגה בגדוד הרביעי של רגימנט הפרשים ה-17. שימש מפקד פלוגה בגדוד הרביעי של רגימנט האווירי השני והשתתף ב"מבצע תמיכה בדמוקרטיה" (אנ') בהאיטי. ב-1995 הוצב כמדריך כוחות אוויר במרכז הלאומי לאימונים בפורט ארווין. לאחר לימודים במכללה לפיקוד ומטה של הצבא, הוצב ב-1998 בגדוד הראשון של החטיבה האווירית העשירית בדיוויזיה ההררית העשירית והשתתף במשימת כוח הייצוב בבוסניה והרצגובינה. שימש קצין אג"ם וסגן מפקד החטיבה האווירית העשירית. בנובמבר 2001 הוצב באפגניסטן כקצין המבצעים של הדיוויזיה. ביוני 2003 מונה למפקד גדוד הראשון ברגימנט האווירי של דיוויזיית החי"ר ה-25 ופיקד על הגדוד במהלך מלחמת עיראק. ב-2005 הוצב במרכז האימונים המשותף בפורט פולק שבלואיזיאנה. בינואר 2008 מונה למפקד החטיבה האווירית של דיוויזיית החי"ר ה-25 שבתקופת פיקודו הוצבה בצפון עיראק. באוקטובר 2010 מונה לסגן הדיוויזיה. ביולי 2011 מונה לסגן מפקד הדיוויזיה המשוריינת הראשונה. ביולי 2012 מונה לסגן מפקד מרכז האימונים המשולב בפיקוד האימונים וההדרכה של צבא ארצות הברית ובמרץ 2014 מונה למפקד המרכז למצוינות בתעופה של צבא ארצות הברית בפורט רוקר שבאלבמה. ב-2016 קודם לדרגת לוטננט גנרל ומונה למפקד המכללה לפיקוד ומטה של צבא ארצות הברית, מפקד פורט לוונוורת', מפקד מרכז האימונים המשולב וסגן לענייני שילוב כוחות של מפקד פיקוד האימונים וההדרכה של צבא ארצות הברית. הוא פרש משירות הקבע במרץ 2020. במהלך שרותו עוטר לנדי פעמיים במדליית השירות המצוין, שלוש פעמים בלגיון ההצטיינות, 4 פעמים בכוכב הארד וחמש פעמים במדליית האוויר, כולל פעמיים עם אות V לציון אומץ לב. מדיה וקבצים בנושא מייקל לנדי בוויקישיתוף ביוגרפיה באתר בית הנבחרים של ארצות הברית
עקב אפור

עקב אפור (שם מדעי: Butastur) הוא סוג של עוף דורס ממשפחת הנציים ומתת-משפחת העקבים המצויים בעולם הישן. מין אחד באפריקה שמדרום לסהרה והשאר בדרום-מזרח אסיה והודו. הם שוכנים באזורים טרופיים ביערות או בשטחים פתוחים. אלו מיני עקבים קטנים יחסית באורך 30-45 ס"מ בממוצע. הם בעלי ראשים אפורים ומקורים קטנים אך מעוקלים בצבע צהוב. הם ניזונים ממגוון בעלי חיים כולל חרקים, זוחלים קטנים, מכרסמים, ארנבות ועופות. בסוג ישנם 4 מינים: עקב אדום-כנפיים (Butastur liventer) עקב חגבי (Butastur rufipennis) עקב לבן-עיניים (Butastur teesa) עקב אפור-פנים (Butastur indicus) מדיה וקבצים בנושא עקב אפור בוויקישיתוף עקב אפור, באתר ITIS (באנגלית) עקב אפור, באתר NCBI (באנגלית) עקב אפור, באתר Animal Diversity Web (באנגלית) עקב אפור, באתר GBIF (באנגלית)
העלייה השנייה (פירושונים)

האם התכוונתם ל... העלייה השנייה – גל הגירה לארץ ישראל בשנים 1904–1914 העלייה השנייה (ספר) – ספר שראה אור בהוצאת יד יצחק בן-צבי בירושלים בשנת 1997 גן העלייה השנייה – גן ציבורי בגבעת קוזלובסקי שבגבעתיים
עקב כתום

עקב כתום (שם מדעי: Leucopternis) הוא סוג של דורסי יום ממשפחת הנציים ותת-משפחת העקבים החי באמריקה הדרומית. בסוג זה 3 מינים. בעבר הם היו חלק מהסוג עקב שחור. מינים אלה חיים באמריקה הדרומית ביערות הגשם הטרופיים והם בעלי פלומה שחורה-לבנה עם פנים כתומות ומקור אדום, כתום או שחור. העיניים גדולות וצהובות והרגליים כתומות. הם קטנים יחסית לתת-משפחתם ואורכם 30 ס"מ בממוצע. הם ניזונים מבעלי חיים קטנים שונים ביער, בעיקר מציפורי שיר וממכרסמים אך גם מזוחלים, צפרדעים או חרקים גדולים. Leucopternis semiplumbeus Leucopternis melanops Leucopternis kuhli בעבר שויכו לסוג גם מיני הסוגים: עקב פלומביאוס, עקב מסורג, עקב לבן. מדיה וקבצים בנושא עקב כתום בוויקישיתוף עקב כתום, באתר ITIS (באנגלית) עקב כתום, באתר NCBI (באנגלית) עקב כתום, באתר Animal Diversity Web (באנגלית) עקב כתום, באתר GBIF (באנגלית)
קייט שפרד

קתרין וילסון "קייט" שפרד (באנגלית: Katherine Wilson "Kate" Sheppard‏; 10 במרץ 1847 – 13 ביולי 1934) הייתה פעילה בולטת בתנועה למען זכות הבחירה לנשים בניו זילנד והביאה לכך שניו זילנד הייתה המדינה הראשונה בעולם שנתנה זכות הצבעה כללית בשנת 1893. שפרד הייתה גם הסופרג'יסטית הבולטת במדינה. לאור פועלה, היא מופיעה על שטר בן עשרה דולרים של ניו זילנד. קייט שפרד נולדה כקתרין וילסון מלקולם בליברפול, אנגליה להוריה הסקוטים ימימה קרופורד סאוטר ואנדרו וילסון מלקולם. היא העדיפה לקרוא לעצמה "קייט". היא קיבלה חינוך טוב, והתבלטה בשל ידיעותיה הנרחבות. תקופה מסוימת היא חיה עם הדוד שלה שהיה כהן דת בכנסייה החופשית של סקוטלנד, בעיר ניירן. בשנת 1869, מספר שנים לאחר מותו של אביה, עברה שפרד ביחד עם אמה והאחים שלה לקרייסטצ 'רץ', ניו זילנד. שלוש שנים לאחר מכן, בשנת 1872, היא נישאה לוולטר אלן שפרד. ב-8 בדצמבר 1880 נולד בנם יחידם, דאגלס. בשנת 1885, בהשפעת החינוך הנוצרי שספגה מדודה, לקחה שפרד חלק בהקמת איחוד נשים נוצרי שעודד להתנזרות מאלכוהול. המעורבות הגדולה של נשים בארגון ההתנזרות מאלכוהול הביא לכך שהארגון, ובתוך כך גם שפרד, החלו לפעול למען נשים בכלל ומתן זכות הצבעה לנשים בפרט. עד מהרה הפכה שפרד לוחמת למען שוויון ונודעה בכך ש"כל מה שמפריד, בין גזע, מעמד, אמונה או מין, הוא בלתי אנושי, ויש להתגבר עליו". שפרד התגלתה כדוברת רבת עוצמה ובנתה במהירות את התמיכה בנושאים אותם קידמה. שפרד עזרה לשכנע את ראש הממשלה לשעבר וחבר הפרלמנט ג'וליוס ווגל להעלות בפרלמנט הצעת חוק להענקת זכות הצבעה לנשים בשנת 1887, אולם ההצעה נפלה על חודו של קול בקריאה שלישית. בשנת 1888 פרסמה חוברת בשם "עשר סיבות למה הנשים של ניו זילנד צריכות להצביע", ושלחה עותקים לכל חברי הפרלמנט. באותה שנה פנתה לראש הממשלה לשעבר וחבר הפרלמנט ג'ון הול, שהיה ידוע בתמיכתו בנושא, והשניים החלו לעבוד ביחד. שפרד ארגנה סדרה של עצומות עליהן חתמה כמות הולכת וגדלה של נשים שהגיעה ב-1893 לכמעט 32 אלף. הול הגיש אותן לפרלמנט, והשתמש בהן בשביל לגייס תמיכה בהצעות החוק שלו בנושא. לאחר שכמה הצעות חוק נפלו, הצעת החוק שעברה בבית התחתון באוגוסט 1893 עברה גם בבית העליון ב-8 בספטמבר. כדי להתקבל כחוק ההצעה הייתה צריכה את חתימתו של המושל הכללי דייוויד בויל שהתנגד לרעיון. לבסוף הוא חתם על החוק ב-19 בספטמבר. ניו זילנד הפכה למדינה המודרנית הראשונה שמעניקה זכות בחירה לנשים, ושפרד זכתה להכרה כמנהיגת המאבק. מיד לאחר קבלת החוק, החלה שפרד לפעול במרץ לשכנע נשים להירשם להצבעה בבחירות שהתקיימו רק עשרה שבועות מאוחר יותר. למרות ההתראה הקצרה שנדרשה כדי להירשם, כמעט שני-שלישים מהנשים נרשמו והצביעו. שנה לאחר ההישג בניו זילנד, חזרה שפרד לאנגליה לזמן קצר. באנגליה היא נפגשה עם ראשי התנועה הבריטית למתן זכויות הצבעה לנשים ואף נשאה מספר נאומים. עם חזרתה לניו זילנד, היא נבחרה להיות נשיאת המועצה הלאומית של הנשים בניו זילנד. שפרד ניהלה קמפיין לזכויות נשים בתחומים רבים ובניהם מתן זכות הצבעה לנשים, השוואת חוקי הגירושין בין המינים, השוואת הזכות לחינוך נשים ועוד. בשנת 1903 חלתה שפרד ועברה ללונדון, וגם שם לחמה להשגת שוויון לנשים עד שנאלצה לפרוש עקב מחלתה. ב-1904 שבה לניו זילנד. ב-1915 נפטר בעלה וולטר שפרד. בשנת 1925 נישאה לבעלה השני, ויליאם לבל-סמית', אשר נפטר ב-1929. שפרד הלכה לעולמה בשנת 1934, ונקברה בחלקת קבר משפחתית בבית הקברות "אדינגטון". מדיה וקבצים בנושא קייט שפרד בוויקישיתוף קייט שפרד, באתר אנציקלופדיה בריטניקה (באנגלית) קייט שפרד, באתר "Find a Grave" (באנגלית) Kate Sheppard, 1847-1934, Christchurch city libraries, ‏19/02/2018 SIR JOHN HALL AND WOMEN’S SUFFRAGE
מסעוד התשואל

הרב אשר מסעוד התשוּאל (1842 – 6 במרץ 1909 ,י"ג באדר ה'תרס"ט) היה מוהל, אב בית דין, ראש ישיבה בטבריה ורב העיר חיפה. נולד בתטואן שבמרוקו לרב יוסף התשואל. בילדותו התחנך בתלמוד תורה ובישיבה מקומית, והוסמך שם לרבנות. בצעירותו עלה לארץ ישראל והשתכן בטבריה, שם שימש כרב וראש ישיבה, ונישא בתקופה זו לשרה לניאדו ממנצ'סטר. לאחר מספר שנים בטבריה, עבר להתגורר בחיפה, בעקבות בקשת הקהילה היהודית בעיר, ושם מונה לשמש כרב העיר לכלל העדות לאחר פטירת הרב אברהם רפאל כלפון בשנת 1886. במשך כ-30 שנות כהונתו כרב, שימש בין היתר כמוהל וכמסדר קידושין. כן תיווך פעמים רבות בין יהודים לערבים, ובין האזרחים לממשל. הלך לעולמו ב-6 במרץ 1909 (י"ג באדר ה'תרס"ט). השאיר אחריו מספר חיבורים שכתב, אך הם לא הודפסו. בנו היה אליהו התשואל. משה דוד גאון, יהודי המזרח בארץ ישראל, חלק ב' (עמ' 220 - 221) דוד תדהר (עורך), "מסעוד התשואל", באנציקלופדיה לחלוצי הישוב ובוניו, כרך א (1947), עמ' 451 לעיתים "חטואל" או חתוויל" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לאה קוק (רבנית)

לאה קוק (נולדה ב-1 באוגוסט 1959) היא רבנית ודרשנית חרדית ישראלית, פופולרית בקרב נשים. ממחזירות התשובה הבולטות בישראל. נולדה וגדלה בבני ברק, לרב יצחק זילברשטיין ולרבנית עליזה שושנה, בתו של הרב יוסף שלום אלישיב. הושפעה מאמה ומדודתה הרבנית בת-שבע קניבסקי. נישאה לרב דב איסר הכהן קוק בנו של הרב נחום קוק תלמיד ישיבת פוניביז', לאחר נישואיו פנה גם ללימודי קבלה והפך למקובל מפורסם. בשנות ה-80 עברה יחד עם בעלה לטבריה. הם אימצו הגייה ספרדית בנוסח התפילה והחלה במסירת שיעורים בקירוב תלמידות ובהחזרה בתשובה. מרבית תלמידותיה ושומעות לקחה הן בעלות תשובה. היא אם ל-14 ילדים, ביניהם הרבנית בת שבע קוק, גם היא דרשנית בולטת הנוקטת בקו עדכני יותר. הסרט התיעודי "התיקון" צולם על חייה והיא עומדת במרכזו. אתר ובו שיחות מהרבנית קוק (ארכיון) מנדי גרוזמן,"אי אפשר להשתיק את האישה". מוסף שבת מקור ראשון, 19 באפריל 2017.